ᱛᱟᱞᱢᱟ ᱡᱟᱵᱷᱟ
ᱛᱟᱞᱢᱟ ᱡᱟᱵᱷᱟ (ᱤᱱᱫᱳᱱᱮᱥᱤᱭᱟᱱ: Jawa Tengah; ᱡᱟᱵᱷᱟᱱᱤᱥ: Jåwå Tengah; ᱦᱟᱱᱟᱠᱟᱨᱟᱠᱟ: ꦗꦮꦠꦼꦔꦃ) ᱫᱚ ᱤᱱᱫᱳᱱᱮᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ, ᱡᱟᱦᱟ ᱫᱚ ᱡᱟᱵᱷᱟ ᱫᱤᱯ ᱨᱮᱱᱟᱜ ᱛᱟᱞᱢᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱥᱮᱢᱟᱨᱟᱝ ᱠᱟᱱᱟ ᱾ ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱯᱟᱪᱮ ᱡᱟᱵᱷᱟ, ᱠᱚᱧᱮ ᱥᱮᱫ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱟᱨ ᱭᱳᱜᱽᱭᱟᱠᱟᱨᱛᱟ ᱵᱤᱥᱮᱥ ᱥᱟᱥᱚᱱᱤᱭᱟᱹ ᱴᱚᱴᱷᱟ, ᱥᱟᱢᱟᱝ ᱥᱮᱫ ᱥᱟᱢᱟᱝ ᱡᱟᱵᱷᱟ ᱟᱨ ᱮᱛᱚᱢ ᱥᱮᱫ ᱡᱟᱵᱷᱟ ᱫᱚᱨᱮᱭᱟ ᱢᱮᱱᱟᱜᱼᱟ ᱾ ᱓᱒,᱕᱔᱘ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱟᱠᱟᱱ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱓᱔,᱕᱕᱒,᱕᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱫᱚ ᱡᱟᱵᱷᱟ ᱫᱤᱯ ᱟᱨ ᱚᱱᱟ ᱥᱟᱶ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱦᱚᱲᱮᱞ ᱯᱚᱱᱚᱛ ᱠᱟᱱᱟ, ᱯᱟᱪᱮ ᱡᱟᱵᱷᱟ ᱟᱨ ᱥᱟᱢᱟᱝ ᱡᱟᱵᱷᱟ ᱛᱟᱭᱚᱢ ᱾ ᱯᱟᱪᱮ ᱡᱟᱵᱷᱟ ᱥᱩᱨ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜ ᱱᱩᱥᱟ ᱠᱟᱢᱵᱟᱝᱜᱟᱱ ᱟᱨ ᱡᱟᱵᱷᱟ ᱫᱚᱨᱮᱭᱟ ᱨᱮ ᱢᱮᱱᱟᱜ ᱠᱟᱨᱤᱢᱩᱱᱡᱟᱣᱟ ᱫᱤᱯᱠᱚ ᱦᱚᱸ ᱱᱚᱶᱟ ᱯᱚᱱᱚᱛ ᱨᱮ ᱥᱮᱞᱮᱫᱽ ᱢᱮᱱᱟᱜᱼᱟ ᱾ ᱡᱟᱵᱷᱟᱱᱤᱥ ᱞᱟᱠᱪᱟᱨ ᱨᱮᱱᱟᱜ "ᱨᱤᱫᱟᱹᱭ" ᱢᱮᱱᱛᱮ ᱵᱟᱲᱟᱭᱚᱜ ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱯᱟᱪᱮ ᱡᱟᱵᱷᱟ ᱥᱤᱢᱟᱹᱱᱟ ᱴᱚᱴᱷᱟ ᱠᱚᱨᱮ ᱟᱭᱢᱟ ᱮᱴᱟᱜ ᱡᱟᱵᱷᱟᱱᱤᱥ ᱡᱟᱹᱛᱤ ᱠᱚ ᱢᱮᱱᱟᱜ ᱠᱚᱣᱟ ᱾ ᱪᱟᱭᱱᱤᱡᱽ ᱤᱱᱫᱳᱱᱮᱥᱤᱭᱟᱱ, ᱟᱨᱚᱵᱽ ᱤᱱᱫᱳᱱᱮᱥᱤᱭᱟᱱ ᱟᱨ ᱥᱤᱧᱚᱛᱤᱭᱟᱹ ᱤᱱᱫᱳᱱᱮᱥᱤᱭᱟᱱ ᱠᱚᱦᱚ ᱯᱚᱱᱚᱛ ᱨᱮᱱᱟᱜ ᱦᱟᱸᱰᱮᱻᱱᱟᱸᱰᱮ ᱯᱟᱥᱱᱟᱣ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢᱥᱟᱯᱲᱟᱣ
ᱚᱛᱱᱚᱜᱥᱟᱯᱲᱟᱣ
ᱛᱟᱞᱢᱟ ᱡᱟᱵᱷᱟ ᱨᱮᱱᱟᱜ ᱮᱛᱚᱢ ᱫᱚᱨᱮᱭᱟ ᱟᱨᱮ ᱴᱚᱴᱷᱟ ᱨᱮ ᱢᱤᱫ ᱱᱟᱱᱦᱟ ᱞᱟᱛᱟᱨ ᱵᱮᱰᱟ (Low) ᱢᱮᱱᱟᱜᱼᱟ ᱾ ᱵᱨᱮᱵᱮᱥ ᱴᱚᱴᱷᱟ ᱥᱮᱫ ᱱᱚᱶᱟ ᱱᱚᱶᱟ ᱵᱮᱰᱟ ᱫᱚᱨᱮᱭᱟ ᱟᱨᱮ ᱠᱷᱚᱱ ᱔᱐ ᱠᱤᱢᱤ, ᱟᱨ ᱥᱮᱢᱟᱨᱟᱝ ᱴᱚᱴᱷᱟ ᱥᱮᱫ ᱱᱚᱶᱟ ᱫᱚ ᱠᱷᱟᱹᱞᱤ ᱔ ᱠᱤᱢᱤ ᱚᱥᱟᱨᱟ ᱾ ᱱᱚᱶᱟ ᱥᱚᱢᱟᱱ ᱞᱟᱛᱟᱨ ᱵᱮᱰᱟ ᱥᱟᱢᱟᱝ ᱥᱮᱢᱟᱨᱟᱝ-ᱨᱮᱢᱵᱟᱝ ᱥᱮᱫ ᱟᱨᱦᱚᱸ ᱱᱟᱱᱦᱟ ᱪᱟᱞᱟᱣ ᱟᱠᱟᱱᱟ ᱾
ᱦᱚᱭᱦᱤᱥᱤᱫᱥᱟᱯᱲᱟᱣ
ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱜᱷᱩᱸᱴ ᱞᱚᱞᱚ ᱑᱘°-᱒᱘° ᱥᱮᱞᱥᱤᱟᱹᱥ ᱛᱟᱦᱮᱱᱟ ᱾ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱫᱟᱜᱼᱡᱟᱹᱨᱤ ᱥᱟᱞᱟᱛᱤᱜᱟ ᱨᱮ ᱑᱙᱕ ᱫᱤᱱ ᱨᱮᱱᱟᱜ ᱫᱟᱜᱼᱡᱟᱹᱨᱤ ᱨᱮ ᱓,᱙᱙᱐ ᱢᱤᱞᱤ ᱢᱤᱴᱟᱨ (mm) ᱨᱮᱠᱳᱨᱰ ᱟᱠᱟᱱᱟ[᱔] ᱾
ᱥᱟᱥᱚᱱᱤᱭᱟᱹ ᱦᱟᱹᱴᱤᱧ ᱠᱚᱥᱟᱯᱲᱟᱣ
ᱱᱮᱛᱟᱨ ᱫᱤᱱ ᱨᱮ ᱛᱟᱞᱢᱟ ᱡᱟᱵᱷᱟ (ᱭᱳᱜᱽᱭᱟᱠᱟᱨᱛᱟ ᱵᱤᱥᱮᱥ ᱴᱚᱴᱷᱟ ᱵᱟᱫ ᱠᱟᱛᱮᱡᱽ) ᱒᱙ ᱜᱚᱴᱟᱱ ᱨᱮᱡᱮᱱᱥᱤ (kabupaten) ᱟᱨ ᱛᱩᱨᱩᱭ ᱜᱚᱴᱟᱱ ᱥᱚᱦᱚᱨ (kota) ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾
ᱰᱮᱢᱚᱜᱽᱨᱟᱯᱷᱤᱥᱟᱯᱲᱟᱣ
᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱥᱚᱝ ᱞᱮᱠᱟᱛᱮ, ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱨᱮ ᱓.᱒ ᱠᱳᱴᱤ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱑᱙᱙᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱥᱚᱝ ᱨᱮ ᱱᱚᱶᱟ ᱮᱞ ᱫᱚ ᱒.᱘ ᱠᱳᱴᱤ ᱛᱟᱦᱮ ᱠᱟᱱᱟ[᱕] ᱾ ᱱᱚᱶᱟ ᱠᱷᱚᱱ ᱧᱮᱞᱚᱜ ᱠᱟᱱᱟ ᱱᱚᱶᱟ ᱯᱚᱱᱚᱛ ᱨᱮ ᱪᱟᱞᱟᱣ ᱮᱱ ᱒᱐ ᱥᱮᱨᱢᱟ ᱢᱩᱫ ᱨᱮ ᱑᱓.᱕% ᱦᱚᱲ ᱠᱚ ᱰᱷᱮᱨ ᱟᱠᱟᱱᱟ ᱾ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱥᱚᱨᱠᱟᱨᱤ ᱟᱢᱫᱟᱡᱽ ᱞᱮᱠᱟᱛᱮ ᱯᱚᱱᱚᱛ ᱨᱮ ᱓᱔,᱕᱕᱒,᱕᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ[᱒] ᱾
ᱫᱷᱚᱨᱚᱢᱥᱟᱯᱲᱟᱣ
ᱞᱟᱠᱪᱟᱨᱥᱟᱯᱲᱟᱣ
ᱦᱮᱡᱽᱥᱮᱱᱥᱟᱯᱲᱟᱣ
ᱠᱟᱹᱣᱰᱤᱟᱹᱨᱤᱥᱟᱯᱲᱟᱣ
ᱥᱮᱪᱮᱫᱥᱟᱯᱲᱟᱣ
ᱴᱩᱨᱤᱡᱚᱢᱥᱟᱯᱲᱟᱣ
ᱟᱨᱦᱚᱸ ᱧᱮᱞ ᱢᱮᱥᱟᱯᱲᱟᱣ
ᱵᱟᱨᱦᱮ ᱡᱚᱱᱚᱲᱥᱟᱯᱲᱟᱣ
- ᱢᱩᱠᱷᱭᱟᱹ ᱣᱮᱵᱽᱥᱟᱭᱤᱴ (ᱤᱱᱫᱳᱱᱮᱥᱤᱭᱟᱱ ᱛᱮ)
- ᱛᱟᱞᱢᱟ ᱡᱟᱵᱷᱟ ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ
- Media Online
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ Museum Kepresidenan (12 September 2018). "Sejarah Wilayah Indonesia". Ministry of Education and Culture. Archived from the original on 29 January 2020. Retrieved 29 January 2020.
- ↑ ᱒.᱐ ᱒.᱑ Badan Pusat Statistik, Jakarta, 2019.
- ↑ ᱓.᱐ ᱓.᱑ ᱓.᱒ ᱓.᱓ "Indonesia". Badan Pusat Statistik. Archived from the original on 11 May 2020. Retrieved 20 May 2020.
- ↑ [᱑] Archived ᱒᱙ ᱡᱩᱱ ᱒᱐᱐᱖ at the Wayback Machine.
- ↑ Kamus Besar Bahasa Indonesia (1997:1249)
- ↑ "Population by Region and Religion in Indonesia". BPS. 2010. Archived from the original on 3 December 2017. Retrieved 22 June 2017.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck ita_Latn sat_Olck eng_Latn sun_Latn eng_Latn eng_Latn zsm_Latn eng_Latn